ເຈົ້າໜ້າທີ່ລະດັບ ລມຕ ຂອງຈີນ ຢ້ຽມຢາມ ໄຕ້ຫວັນ (ວີດີໂອ/ສະໄລດ໌) 
ຈີນ ​ໄດ້​ສົ່ງ​ເຈົ້າ​ໜ້າ​ທີ່​ ລະດັບ​ລັດຖະມົນຕີ ໄປຍັງ​​ໄຕ້ຫວັນ​ ໃນການຢ້ຽມຢາມ ທີ່​ສື່​ຂອງ​ລັດ​ເອີ້ນ​ວ່າ “ການກ້າວ​ກະ​ໂດດ​ ທີ່​ຍິ່ງ​ໃຫຍ່” ໃນຄວາມສຳພັນ ​​ຂ້າມຊ່ອງແຄບນັ້ນ.
ຈີນໄດ້ສົ່ງເຈົ້າໜ້າທີ່ລະດັບລັດຖະມົນຕີ ໄປຍັງໄຕ້ຫວັນ ເປັນຄັ້ງ ທຳອິດໃນປະຫວັດສາດ ໃນການຢ້ຽມຢາມທີ່ສື່ຂອງລັດເອີ້ນວ່າ ໃນຄວາມສຳພັນ ຂ້າມຊ່ອງ ແຄບໄຕ້ຫວັນນັ້ນ ທ່ານ Zhang Zhijun ຫົວໜ້າຮັບຜິດຊອບຂອງຈີນ ກ່ຽວກັບ ກິດຈະກຳໄຕ້ຫວັນ ໄດ້ໄປຮອດສະໜາມບິນໃຫຍ່ຂອງໄຕ້ຫວັນ ໃນວັນພຸດ ມື້ນີ້ ເພື່ອເລີ້ມການຢ້ຽມຢາມ 4 ມື້ ໃນປະເທດເກາະ ດອນທີ່ປົກຄອງຕົນເອງນັ້ນ ທ່ານ Zhang ກ່າວໃນຕອນໄປຮອດວ່າ ທັງສອງປະເທດມີຄວາມ ຮັບຜິດຊອບ ທີ່ຈະຕ້ອງ “ຮັກສາສະຖານະການທີ່ເປັນຢູ່ໃນປັດຈຸບັນນີ້ໄວ້ ແລະສະແຫວງ ຫາການພັດທະນາທີ່ ສັນຕິ ” ຕໍ່ມາ ທ່ານໄດ້ພົບປະກັບຄູ່ຕຳແໜ່ງຝ່າຍໄຕ້ຫວັນ ທ່ານ Wang Yu-chi ທີ່ໄດ້ໄປຢ້ຽມ ຢາມປັກກິ່ງ ໃນເດືອນກຸມພາຕົ້ນປີນີ້ ແລະໄດ້ທຳການເຈລະຈາທາງການເມືອງຄັ້ງທຳອິດ ຂອງໄຕ້ຫວັນ ກັບຈີນ ນັບຕັ້ງແຕ່ສົງຄາມກາງເມືອງ ເມື່ອ 65 ປີ ຜ່ານມາແລ້ວນັ້ນ ຫົວຂໍ້ໃນການໂອ້ລົມຂອງພວກທ່ານ ແມ່ນຮວມທັງ ການຂະຫຍາຍສາຍພົວພັນທາງການຄ້າ ແລະຈັດຕັ້ງສະຖານກົງສຸນຂອງຕົນຂຶ້ນ ໃນດິນແດນຂອງອີກປະເທດນຶ່ງ ເພື່ອຊ່ວຍອຳນວຍຄວາມສະດວກ ໃນການມີຄວາມສຳພັນທີ່ໃກ້ຊິດກັນຍິ່ງຂຶ້ນນັ້ນ ເຖິງແມ່ນວ່າຄວາມສຳພັນສອງຝ່າຍໄດ້ອົບອຸ່ນຂຶ້ນກໍຕາມ ແຕ່ຊາວໄຕ້ຫວັນຫລາຍໆຄົນກໍຍັງມີຄວາມເປັນຫວ່ງ ກ່ຽວກັບວ່າ ໄຕ້ຫວັນອາດຈະກາຍມາເພິ່ງພາອາໄສຈີນ ຫຼາຍເກີນໄປນັ້ນ ຊຶ່ງເວລານີ້ ຈີນແມ່ນເປັນພາຄີເສດຖະກິດທີ່ສຳຄັນຂອງໄຕ້ຫວັນຢູ່ແລ້ວນັ້ນ ໃນເດືອນມີນາ ຕົ້ນປີນີ້ ພວກນັກສຶກສາໄຕ້ຫວັນໄດ້ພາກັນ ບຸກເຂົ້າຄອບຄອງຕຶກສະພາແຫ່ງຊາດ ແລະທວງໃຫ້ລັດຖະບານລົບລ້າງ ຂໍ້ຕົກລົງການຄ້າສະບັບນຶ່ງກັບຈີນ ທີ່ເປັນຂໍ້ໂຕ້ແຍ້ງກັນນັ້ນ ໂດຍກ່າວວ່າ ມັນບໍ່ໂປ່ງໃສພຽງພໍ